
PËR PËRCAKTIMIN E AUTORITETIT KONTRAKTUES PËR DHËNIEN ME KONCESION TË NDËRTIMIT DHE SHFRYTËZIMIT TË PORTIT TË JAHTEVE NË PORTO-PALERMO, HIMARë,  DHE MIRATIMIN E BONUSIT, NË PROCEDuRËN PËRZGJEDHËSE KONKURRUESE, QË I JEPET SUBJEKTIT “STUDIO  A.M.Z.”

Në mbështetje të nenit 100 të Kushtetutës dhe të neneve 5 pikat 1, e 3, e 23 pika 3 shkronja “b”  të ligjit nr. 9663, datë 18.12.2006 “Për koncesionet”, të ndryshuar, me propozimin e Ministrit të Punëve Publike dhe Transportit dhe të Ministrit të Mbrojtjes, Këshilli i Ministrave

VENDOSI:

1.  Autoritete kontraktuese për kryerjen e procedurave ligjore për dhënien me koncesion  të ndërtimit të portit të jahteve në Porto-Palermo, Himarë, janë Ministria e Punëve Publike dhe Transportit dhe Ministria e Mbrojtjes.
2. Koncesioni do të jetë i formës “BOT” (ndërtim - shfrytëzim dhe transferim në pronësi të shtetit).
3.  Miratimin e bonusit prej 8% të pikëve për rezultatin teknik, financiar dhe mjedisor, në procedurën përzgjedhëse konkurruese (propozim i pakërkuar), që i jepet subjektit “Studio A.M.Z.”.
4. Ngarkohen Ministria e Punëve Publike dhe Trasportit dhe Ministria e Mbrojtjes për zbatimin e këtij vendimi.
Ky vendim hyn në fuqi pas botimit në Fletoren Zyrtare.

